*OBRAĆANJE MINISTRA SPORTA NIKOLE JANOVIĆA NA PRESS KONFERENCIJI POVODOM ODLUKE PO KONKURSU ZA SUFINANSIRANJE PROGRAMA SPORTSKIH SUBJEKATA U 2017. GODINI:*

*SAVEZI I KLUBOVI DOBILI OD DRŽAVE VIŠE NEGO IKAD*

Nakon što je ministarstvo sporta 21. Februara ove godine objavilo „Konkurs za sufinansiranje programa sportskih subjekata u 2017-oj“, a prije tačno mjesec ga zaključilo, shodno zakonskoj proceduri, danas zvanično objavljujemo kako i na koji način smo raspodijelili novac koji će država ove godine uložiti u crnogorske saveze i klubove.

Podsjećam, riječ je o redovnom godišnjem konkursu Ministarstva sporta i posebno ističem da iako je Vlada usvojila plan fiskalne konsolidacije i stegla kaiš u svim oblastima, država ovim konkursom pokazuje da ima poseban senzibilitet prema sportu naročito onom vrhunskom, podržavajući na taj način one koji nas na najbolji mogući način afirmišu u svijetu, a to su crnogorski sportisti.

U krajnjem i najvažnije, novac koji je opredijelila klubovima i savezima, Vlada i ministartsvo sporta ne dozivljavaju kao trošak vec kao ulaganje u razvoj drustva i podsticaj sportistima da postižu sto bolje rezultate.

*Odmah želim da poručim, ovo je prvi put da država samo po osnovu godišnjeg javnog konkursa uloži u sportske klubove i saveze gotovo 4 miliona eura, što je više ne samo u odnosu na prethodne godine, već i u odnosu na prošlu, koja je prisjetimo se, bila godina Olimpijskih igara.*

Brojem, od 409 prjedloga projekata koliko ih je stiglo na adresu Ministarstva sporta, podržali smo njih 235 .

Skoro tri ipo miliona eura dobilo je 25 nacionalnih saveza i to je do sada najveća podrška nacionalnim sportskim savezima na javnom konkursu u, napominjem, neolimpijskoj godini.

U procentima, savezi su dobili čak 50 odsto više novca u odnosu na 2015-u.

I Crnogorski olimpijski komitet, kao jedina asocijacija nacionalnih sportskih saveza, dobio je 20 odsto više nego 2014.-e, dok će ga ove godine država sufinansirati sa 10 odsto više novca nego 2015-e.

Želim da naglasim da je Ministarstvo sporta posebno vodilo računa o podršci sportskih aktivnosti lica sa invaliditetom i to kroz podršku Paraolimpijskom komitetu sa čak 80% više novca u odnosu na 2015.-u, što je i 25 odsto više u odnosu na olimpijsku 2016-u.

 Vodili smo računa da putem Univerzitetskog sportskog saveza podržimo i studentski sport, takođe u najvećem iznosu do sada. Dobiće oko 100.000 eura.

Dodao bih i to da će Ministarstvo sporta posebno kontrolisati sve one saveze koji su dostavili programe stipendiranja reprezentativaca da li implementiraju tu obavezu, što je podsjetiću bio i jedan od posebnih kriterijuma definisanih konkursom.

Žalim što ove godine zbog formalno pravnih razloga, nijesmo podržali Crnogorski školski sportski savez, da preciziram, njihova dokumentacija nije zadovoiljila uslove konkursa. Jedini koji je ispunio kriterijume a samim tim i dobio novac, jeste opštinski školski sportski savez iz Pljevalja. Koristim medjutim ovu priliku da najavim da će Ministarstvo sporta, u saradnji sa Ministarstvom prosvjete svakako preuzeti brigu o školskom sportu.

Nažalost pojedini sportski savezi ove će godine ostati bez podrske ministartsva sporta po osnovu javnog konkursa o sufinansiranju. Dva su razloga. Prvi, što ih Crnogorski olimpisjki komitet kao krovna asocijacija u državi nije uvrstio u listu sportova i disciplina. A kao drugi razlog ističemo to što mnogi nijesu zadovoljili osnovne formalno pravne uslove.

Sportski klubovi! Takodje su dobili najveću, gotovo 100 odsto veću podršku države u odnosu na prethodnu godinu. Na račun 209 klubova uplatićemo više od 420.000 eura.

Obavještavam Vas da će Ministarstvo sporta sa svim sportskim subjektima koji su dobili novac zaključiti ugovore u kojima će biti precizirana njihova prava i obaveze. Poručujem da nećemo tolerisati nepoštovanje ugovora, naprotiv, u tom slučaju raskidaćemo ih. Ali se i nadam da ce sportski savezi racionalno menadžerisati javni novac i usmjeravati ga ka sporstistima, dok će ministartsvo kvartalnim monitoringom pratiti tokove tog novca, da li stiže do sportista i da li se troši na projekte sa kojima su aplicirali.

Takođe, koristim priliku da informišem crnogorsku javnost da će Ministarstvo sporta, pored navedene podrške vrhunskom sportu, koja je kako sam obrazložio, značajno veća nego prethodnih godina, po prvi put opremati crnogorske škole sportskom opremom. Uložićemo i u razvoj sportske infrastrukture tamo gdje je najprioritetnija. I sve to od istog budžeta, to jest ni manjeg ni većeg od onog koji sportu bio opredijeljen prethodnih godina.

Dobra strana ovogodišnjeg konkursa jeste da su savezi i klubovi dobili najviše novca do sada. Sa druge strane osvijetlio nam je nažalost i tamnu stranu crnogorskog sporta.

Naime, uočili smo izmedju ostalog da se ista lica pojavljuju u upravljačkim i stručnim strukturama u više sportskih organizacija u okviru istog sporta, što svakako predstavlja razlog za zabrinutost i ukazuje na potrebu hitnog rješavanja takvih devijacija u sistemu. Pored fiktivnih na konkurs su se javili i klubovi koji se nijesu preregistrovali u propisanom zakonskom roku (do 2014.-e) što ukazuje na to da i dalje nezakonito funkcionišu.

Imajući sve to u vidu, nejasno je kako niko od saveza ili pak klubova koji su aplicirali, nema zabranu privremenog obavljanja sportske djelatnosti. Naprotiv, svi su podnijeli urednu potvrdu Uprave za inspekcijske poslove da nemaju zabranu poslovanja, što dodatno ukazuje na potrebu da inspekcijski nadzor u oblasti sporta mora pod hitno biti unaprijeđen.

I da zaključim, država je i ovim konkursom o sufinasiranju sportskih subjekata pokazala kako i koliko podržava vrhunski sport i sportiste. Zauzvrat neka nas što prije obraduju vrhunskim rezultatima, kao što su to i do sada radili na zadovoljstvo i ponos cijele nacije.